Il-Viċi Kap tal-Partit Nazzjonalista Beppe Fenech Adami se jkun indispost għal xi ġranet wara li kellu jsiefer għal xi kura medika. Fi stqarrija l-PN qal li filwaqt li jawgura fejqan ta’ malajr lil Dr. Fenech Adami, il-Partit Nazzjonalista jappella li tiġi rispettata l-privatezza tal-familja. Fi tweet, il-Prim Ministru Joseph Muscat awgura fejqan ta’ malajr lil Dr Beppe Fenech Adami. Messaġġi oħrajn ta’ fejqan ta’ malajr mill-President ta’ Malta Marie-Louise Coleiro Preca, mill-Kap tal-Oppożizzjoni Dr Simon Busutill, mill-Ispeaker tal-Kamra Anġlu Farrugia u mill-Grupp Parlamentari tal-Parit Laburista. Fuq il-profil tiegħu ta’ Facebook, qraba ta’ Fenech Adami rringrazzjaw lill-poplu Malti għal messaġġi ta’ awguri ta’ fejqan ta’ malajr. “F’isem Beppe u l-familja Fenech Adami nirringrazzjawkom tal-messaġġi ta’ awguri ta’ fejqan ta’ malajr u nitolbukom iżommu lil Beppe fit-talb taghkom. Grazzi lil kulħadd,” jgħid il-messaġġ fuq Facebook. Best wishes to Beppe Fenech Adami. I hope he will be back soon -JM #Malta — Joseph Muscat (@JosephMuscat_JM) July 22, 2014